ಬ್ಲಿಂಕ್ (ಚಲನಚಿತ್ರ)

***ಬ್ಲಿಂಕ್*** ಎಂಬುದು 2024 ರ ಭಾರತೀಯ ಕನ್ನಡ ಭಾಷೆಯ ಸೈನ್ಸ್ ಫಿಕ್ಷನ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು,ಶ್ರೀನಿಧಿ ಬೆಂಗಳೂರು ಅವರು ಮೊದಲ ಬಾರಿಗೆ ಬರೆದು ನಿರ್ದೇಶಿಸಿದ್ದಾರೆ. ರವಿಚಂದ್ರ ಎಜೆ ಅವರು ಮೊದಲ ಬಾರಿಗೆ *ಜನನಿ ಪಿಕ್ಚರ್ಸ್* ಅಡಿಯಲ್ಲಿ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ದೀಕ್ಷಿತ್ ಶೆಟ್ಟಿ ಮತ್ತು ಚೈತ್ರ ಜೆ.ಆಚಾರ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ.  ಸಂಗೀತವನ್ನು ಪ್ರಸನ್ನ ಕುಮಾರ್ ಎಂ. ಎಸ್. ಸಂಯೋಜಿಸಿದ್ದಾರೆ ಮತ್ತು ಅವಿನಾಶ ಶಾಸ್ತ್ರಿ ಅವರು ಛಾಯಾಗ್ರಹಣವನ್ನು ನಿರ್ವಹಿಸಿದ್ದಾರೆ. ಸಂಜೀವ್ ಜಾಗೀರದಾರ್ ಸಂಕಲನ ಮಾಡಿದ್ದಾರೆ. 

*ಬ್ಲಿಂಕ್* ಅನ್ನು 8 ಮಾರ್ಚ್ 2024 ರಂದು ಬಿಡುಗಡೆ ಮಾಡಲಾಯಿತು. ವಿಮರ್ಶಕರಿಂದ ಸಕಾರಾತ್ಮಕ ಪ್ರತಿಕ್ರಿಯೆ ದೊರೆಯಿತು.

## ಕಥಾವಸ್ತು 
ಬೆಂಗಳೂರಿನಲ್ಲಿ 24 ವರ್ಷದ ಅಪೂರ್ವ, ತಾನು ಎಂಎ ಪದವಿಯಲ್ಲಿ ಫೇಲ್ ಆಗಿರುವುದನ್ನು ತನ್ನ ತಾಯಿಯಿಂದ ಮುಚ್ಚಿಟ್ಟಿದ್ದಾನೆ. ಪಾರ್ಟ್-ಟೈಂ ಉದ್ಯೋಗಗಳನ್ನು ಮಾಡುತ್ತಾ, ಬೆಂಬಲಕ್ಕಾಗಿ ತನ್ನ ಪ್ರೇಯಸಿ ಸ್ವಪ್ನಾ ಮೇಲೆ ಅವಲಂಬಿತನಾಗಿದ್ದಾನೆ. ನಿಗೂಢ ಮುದುಕನೊಬ್ಬ ತನ್ನ ತಂದೆಯ ಬದುಕುಳಿಯುವಿಕೆಯನ್ನು ಬಹಿರಂಗಪಡಿಸಿದಾಗ, ಕಣ್ಣು ಮಿಟುಕಿಸುವುದನ್ನು ನಿಯಂತ್ರಿಸಬಲ್ಲ ಅಪೂರ್ವನ ಅನನ್ಯ ಸಾಮರ್ಥ್ಯವು ಶಾಪವಾಗಿ ಪರಿಣಮಿಸುತ್ತದೆ.

## ತಾರಾಗಣ 
* ದೀಕ್ಷಿತ್ ಶೆಟ್ಟಿ
* ಚೈತ್ರ ಜೆ.ಆಚಾರ್
* ಗೋಪಾಲಕೃಷ್ಣ ದೇಶಪಾಂಡೆ
* ಮಂದಾರ ಬಟ್ಟಲಹಳ್ಳಿ
* ಸುರೇಶ್ ಅನಗಳ್ಳಿ
* ವಜ್ರಧೀರ್ ಜೈನ್
* ಕಿರಣ್ ನಾಯಕ್
* ವಿಶಾಲ್ ಜೈವಿಕ್
* ನಾಗರಾಜ್ ರಾವ್
* ಯಶಸ್ವಿನಿ ರಾವ್
* ತೇಜೇಶ್ ಎಸ್ಎಂ
* ಮುರಳಿ ಶೃಂಗೇರಿ
* ಭರತ್ ಕೆ ತುಮಕೂರು

## ಧ್ವನಿಮುದ್ರಿಕೆ 
ಪ್ರಸನ್ನ ಕುಮಾರ್ ಎಂ ಎಸ್ ಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ. 

## ಬಿಡುಗಡೆ 
### ಚಿತ್ರಮಂದಿರಗಳಲ್ಲಿ 
*ಬ್ಲಿಂಕ್* ಅನ್ನು 8 ಮಾರ್ಚ್ 2024 ರಂದು ಮಹಾ ಶಿವರಾತ್ರಿಯ ಸಂದರ್ಭದಲ್ಲಿ ಭಾರತದಲ್ಲಿ ಥಿಯೇಟರ್‌ಗಳಲ್ಲಿ ಬಿಡುಗಡೆ ಮಾಡಲಾಯಿತು. ಬೆಂಗಳೂರಿನ ಆಯ್ದ ಥಿಯೇಟರ್‌ಗಳಲ್ಲಿ ಚಿತ್ರವು 50 ದಿನ ಪ್ರದರ್ಶನ ಕಂಡಿತ್ತು. 

### ಹೋಮ್ ಮೀಡಿಯಾ 
ಈ ಚಲನಚಿತ್ರವು 9 ಮೇ 2024 ರಿಂದ ಅಮೆಜಾನ್ ಪ್ರೈಮ್ ವಿಡಿಯೋದಲ್ಲಿ *ಯುಎಸ್* ಮತ್ತು *ಯುಕೆ* ನಲ್ಲಿ ಡಿಜಿಟಲ್ ಸ್ಟ್ರೀಮಿಂಗ್‌ಗಾಗಿ ಲಭ್ಯವಾಯಿತು  ಭಾರತದಲ್ಲಿ ಇದು 14 ಮೇ 2024 ರಿಂದ ಸ್ಟ್ರೀಮಿಂಗ್ ಪ್ರಾರಂಭಿಸಿತು 

## ಪ್ರತಿಕ್ರಿಯೆ 
ಈ ಚಲನಚಿತ್ರವು 8 ಮಾರ್ಚ್ 2024 ರಂದು ಕರ್ನಾಟಕದಾದ್ಯಂತ ಕೆಲವೇ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು. ಆದರೆ ಪ್ರೇಕ್ಷಕರಿಂದ ಉತ್ತಮ ಪ್ರತಿಕ್ರಿಯೆ ದೊರೆತ ಕಾರಣ,ಮುಂದಿನ ವಾರಗಳಲ್ಲಿ ಚಿತ್ರಮಂದಿರಗಳನ್ನು ಹೆಚ್ಚಿಸಲಾಯಿತು.   ನಂತರದ ದಿನಗಳಲ್ಲಿ *ಸ್ಯಾಂಡಲ್ ವುಡ್ ಟಾಕೀಸ್* ಮೂಲಕ ಚಿತ್ರ ವಿದೇಶದಲ್ಲೂ ಬಿಡುಗಡೆಯಾಯಿತು.

*ದಿ ಹಿಂದೂ* ಗಾಗಿ ತಮ್ಮ ವಿಮರ್ಶೆಯಲ್ಲಿ, ವಿವೇಕ್ ಎಂವಿ ಅವರು *ಬ್ಲಿಂಕ್* ಅನ್ನು ಶ್ರೀನಿಧಿ ಬೆಂಗಳೂರು ಅವರ ಚೊಚ್ಚಲ ನಿರ್ದೇಶನಕ್ಕಾಗಿ ಶ್ಲಾಘಿಸಿದರು. ದೀಕ್ಷಿತ್ ಶೆಟ್ಟಿ, ಗೋಪಾಲಕೃಷ್ಣ ದೇಶಪಾಂಡೆ ಮತ್ತು ಚೈತ್ರ ಜೆ ಆಚಾರ್ ಅವರ ಅಭಿನಯ ಮತ್ತು ಚಿತ್ರದಲ್ಲಿನ ಟೈಮ್-ಟ್ರಾವಲ್ ಭಾಗವನ್ನು ಹೈಲೈಟ್ ಮಾಡಿದರು. ಚಿತ್ರದ ತಾಂತ್ರಿಕ ಅಂಶಗಳ ಸಮ್ಮಿಳನ ಮತ್ತು ಸಾಕಷ್ಟು ತಿರುವುಗಳೊಂದಿಗೆ ಅದರ ರನ್‌ಟೈಮ್‌ನಲ್ಲಿ ಪ್ರೇಕ್ಷಕರ ಗಮನವನ್ನು ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯವನ್ನು ಅವರು ಪ್ರಶಂಸಿಸಿದರು. *ಬ್ಲಿಂಕ್*  ಒಂದು ನಿರ್ದಿಷ್ಟ ಪ್ರಕಾರದ ಚಲನಚಿತ್ರವಾಗಿದ್ದು, ಅದರ ಸಂಕೀರ್ಣತೆಗಳನ್ನು ಸಂಪೂರ್ಣವಾಗಿ ಪ್ರಶಂಸಿಸಲು ಸೂಕ್ಷ್ಮ ಗಮನ ಅಗತ್ಯವಿರುತ್ತದೆ. 

*ಸಿನಿಮಾ ಎಕ್ಸ್‌ಪ್ರೆಸ್‌ಗಾಗಿ* ತನ್ನ ವಿಮರ್ಶೆಯಲ್ಲಿ, ಎ ಶಾರದಾ ಅವರು ಚಲನಚಿತ್ರವನ್ನು "ಸಮಯ ಪ್ರಯಾಣದ ಸಂಕೀರ್ಣತೆಗಳನ್ನು ಒಟ್ಟಿಗೆ ಹೆಣೆದ ಸೈ-ಫೈ ಥ್ರಿಲ್ಲರ್" ಎಂದು ಶ್ಲಾಘಿಸಿದರು. ಸಿನಿಮೀಯ ಮಾನದಂಡಗಳನ್ನು ಸವಾಲು ಮಾಡುವ ಮತ್ತು ಗಡಿಗಳನ್ನು ಮೀರುವ ಶ‍್ರೀನಿಧಿ ಅವರ ದೃಷ್ಟಿಕೋನವನ್ನು ಅವರು ಶ್ಲಾಘಿಸಿದರು. ಅವರು ಚಿತ್ರಕ್ಕೆ 5 ಸ್ಟಾರ್‌ಗಳಲ್ಲಿ 3.5 ರೇಟಿಂಗ್ ನೀಡಿದರು. 

*ದಿ ಟೈಮ್ಸ್ ಆಫ್ ಇಂಡಿಯಾದ* ವಿಮರ್ಶೆಯಲ್ಲಿ ಶ್ರೀದೇವಿ ಎಸ್ ಅವರು, *ಬ್ಲಿಂಕ್*  ಚಿತ್ರಕ್ಕೆ 3/5 ರೇಟ್ ಮಾಡಿದ್ದಾರೆ. "ಇದು ಸ್ಯಾಂಡಲ್‌ವುಡ್‌ನಲ್ಲಿ ಪ್ರಯೋಗದ ಸಾಹಸವಾಗಿದ್ದು, ಭಾವನಾತ್ಮಕ ಆಳದೊಂದಿಗೆ ಸೈನ್ಸ್ ಫಿಕ್ಷನ್ ಕ್ಷೇತ್ರವನ್ನು ಉತ್ತಮವಾಗಿ ನಿರ್ವಹಿಸಲಾಗಿದೆ" ಎಂದು ಹೇಳಿದರು. ಶ್ರೀನಿಧಿ ಅವರ ಕೌಶಲ್ಯಪೂರ್ಣ ಕಥಾಹಂದರವನ್ನು ಮತ್ತು ಎಲ್ಲಾ ಕಲಾವಿದರ ಅಭಿನಯವನ್ನು ಶ್ಲಾಘಿಸಿದರು. 

*ಡೆಕ್ಕನ್ ಹೆರಾಲ್ಡ್‌ನ* ಪ್ರಣತಿ ಎ ಎಸ್ ಅವರು, 5 ರಲ್ಲಿ 4ರ ಶ್ಲಾಘನೀಯ ರೇಟಿಂಗ್‌ ಅನ್ನು  'ಬ್ಲಿಂಕ್'ಗೆ ನೀಡಿದ್ದಾರೆ. ಅವರ ವಿಮರ್ಶೆಯಲ್ಲಿ "ಅದರ ಅಸಾಧಾರಣ ಬರವಣಿಗೆ ಮತ್ತು ಸಂಗೀತ, ಕವನ ಮತ್ತು ರಂಗಭೂಮಿಯೊಂದಿಗೆ ಸಮಯ-ಪ್ರಯಾಣದ ನಿರೂಪಣೆಯ ತಡೆರಹಿತ ಏಕೀಕರಣವನ್ನು ಎತ್ತಿ ತೋರಿಸಲಾಗಿದೆ "ಎಂದು ವಿವರಿಸಿದರು 

*ಟೈಮ್ಸ್ ನೌ* ನ ಶಶಿಪ್ರಸಾದ್ ಎಸ್ ಎಂ ತಮ್ಮ ವಿಮರ್ಶೆಯಲ್ಲಿ ಹೀಗೆ ವಿವರಿಸಿದ್ದಾರೆ: "ಬ್ಲಿಂಕ್ ಸಮಯ ಪ್ರಯಾಣದ ವಿಶಿಷ್ಟ ಅನುಭವವನ್ನು ಒದಗಿಸುತ್ತದೆ, ವಿಭಿನ್ನ ಸಿನಿಮೀಯ ಜಗತ್ತನ್ನು ಪ್ರದರ್ಶಿಸುತ್ತದೆ. ಚಲನಚಿತ್ರವು ವಿವಿಧ ಸಮಯಾವಧಿಗಳ ಮೂಲಕ ಜಟಿಲವಾಗಿ "ನೇಯ್ಗೆ" ಮಾಡುತ್ತದೆ. ಪ್ರೇಕ್ಷಕರನ್ನು ಅದರ ಕಾಲ್ಪನಿಕ ಮತ್ತು ತೀವ್ರವಾದ ನಾಟಕದ ಮಿಶ್ರಣದಿಂದ ಹಿಡಿದಿಟ್ಟುಕೊಳ್ಳುತ್ತದೆ. ಪಾತ್ರವರ್ಗದ ಪ್ರದರ್ಶನಗಳು(ವಿಶೇಷವಾಗಿ ದೀಕ್ಷಿತ್ ಶೆಟ್ಟಿ) ರೋಮಾಂಚಕ ಪ್ರಯಾಣಕ್ಕೆ ಕೊಡುಗೆ ನೀಡುತ್ತವೆ. ಬ್ಲಿಂಕ್ ಅನ್ನು ಸೆರೆಹಿಡಿಯುವ ಗಡಿಯಾರವನ್ನಾಗಿ ಮಾಡುತ್ತವೆ", ಮತ್ತು ಚಿತ್ರಕ್ಕೆ 5 ರಲ್ಲಿ 3.5 ರೇಟಿಂಗ್‌ ನೀಡಿದ್ದಾರೆ. 

*ಒಟಿಟಿಪ್ಲೇಯ* ಪ್ರತಿಭಾ ಜಾಯ್ ಅವರು ತಮ್ಮ ವಿಮರ್ಶೆಯಲ್ಲಿ "ದೀಕ್ಷಿತ್ ಶೆಟ್ಟಿಯವರ ಈ ವೈಜ್ಞಾನಿಕ ಚಿತ್ರವು, ಈಡಿಪಸ್‌ನ ಕುರಿತಾಗಿ ದಿಟ್ಟ ಮತ್ತು ಆಕರ್ಷಕವಾದ ದೃಷ್ಟಿಕೂನ ಹೊಂದಿದೆ" ಎಂದು ಬರೆದಿದ್ದಾರೆ 

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೨೪ ಕನ್ನಡಚಿತ್ರಗಳು
ವರ್ಗ:ವೈಜ್ಞಾನಿಕ
ವರ್ಗ:ಕಾಲ್ಪನಿಕ ಕಥೆಗಳು